CELEX: 62008CN0037
Language: et
Date: 2008-01-31 00:00:00
Title: Kohtuasi C-37/08: Eelotsusetaotlus, mille esitas VAT and Duties Tribunal, London (Ühendkuningriik) 31. jaanuaril 2008 — RCI Europe versus Commissioners of HM Revenue and Customs

12.4.2008   
            
            
               ET
            
            
               Euroopa Liidu Teataja
            
            
               C 92/16
            
         Eelotsusetaotlus, mille esitas VAT and Duties Tribunal, London (Ühendkuningriik) 31. jaanuaril 2008 — RCI Europe versus Commissioners of HM Revenue and Customs
   (Kohtuasi C-37/08)
   (2008/C 92/30)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunal, London
   Põhikohtuasja pooled
   
      Kaebuse esitaja: RCI Europe
   
      Vastustaja: Commissioners of HM Revenue and Customs
   Eelotsuse küsimused
   
               1.
            
            
               Arvestades, et kaebaja osutatud teenuste eest maksid Weeks programmi liikmed kaebajale:
               
                           —
                        
                        
                           liikmeks astumise tasu;
                        
                     
                           —
                        
                        
                           liikmelisuse uuendamise tasu; ja
                        
                     
                           —
                        
                        
                           vahetustasu,
                        
                     siis, mis on need tegurid, mida tuleb arvesse võtta, et kindlaks määrata, kas need teenused on „seotud” kinnisvaraga kuuenda käibemaksudirektiivi (1) artikli 9 lõike 2 punkti a (uuestisõnastatud käibemaksudirektiivi (2) artikli 45) mõttes?
            
         
               2.
            
            
               Kui kaebaja pakutavatest teenustest üks või mitu on „seotud” kinnisvaraga kuuenda käibemaksudirektiivi artikli 9 lõike 2 punkti a (uuestisõnastatud käibemaksudirektiivi artikli 45) mõttes, siis kas kinnisvara, millega üks või mitu teenust on seotud, on see kinnisvara, mis on lisatud ühisnimekirja, või see kinnisvara, mille vahetamist taotletakse ühisnimekirja lisatud kinnisvara vastu, või mõlemad kinnisvarad?
            
         
               3.
            
            
               Kui mõned teenused on „seotud” kinnisvaraga, siis kuidas tuleb neid teenuseid kuuenda käibemaksudirektiivi (uuestisõnastatud käibemaksudirektiivi) alusel liigitada?
            
         
               4.
            
            
               Arvestades erinevate liikmesriikide kohaldatavaid erinevaid lahendusi siis, kuidas iseloomustada kuuenda käibemaksudirektiivi (uuestisõnastatud käibemaksudirektiivi) seisukohast maksukohustuslase „vahetustasu”, mida ta saab järgmiste tarnete eest:
               
                           —
                        
                        
                           maksukohustuslase hallatava programmi liikme puhkusemajutuse kasutusõiguse teise programmi liikme puhkusemajutuse kasutusõiguse vastu vahetamise hõlbustamine; ja/või
                        
                     
                           —
                        
                        
                           sellise puhkusemajutuse kasutusõiguse tarne, mille maksukohustuslane on ostnud kolmandalt maksukohustuslaselt, et täiendada programmi liikmeks olevate isikute kasutuses olevat puhkusemajutuste ühisnimekirja.
                        
                     
         
      (1)  Nõukogu 17. mai 1977. aasta kuues direktiiv 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01).
   
      (2)  Nõukogu 28. novembri 2006. aasta direktiiv 2006/112/EMÜ, mis käsitleb ühist käibemaksusüsteemi, EÜT L 347, lk 1).